Ihana asunto rauhallisella paikalla!
Victorin vaimo Teresa piti meihin yhteyttä hyvissä ajoin ennen matkaa ja koko matkan ajan. Sisäänkirjautuminen oli joustava. Teresa tuli paikalle sovittuna aikana ja esitteli meille asunnon. Keittiössä oli viinipullo ja herkkuja odottamassa <3 Asunto oli tilava, siisti, hyväkuntoinen ja keittiöstä löytyi kaikki kokkaamiseen tarvittavat välineet. Asunto on rauhallisella alueella ja auton sai kätevästi talon parkkihalliin. Noin viiden minuutin kävelymatkan päässä on kaksi isoa ja edullista ruokakauppaa. Keskustaan on suht lyhyt kävelymatka, mutta taksilla se taittui vielä nopeammin ja muutamalla eurolla.